Document ID: 31998R2797

ΚΑΝΟΝΙΣΜΟΣ (ΕΚ) αριθ. 2797/98 ΤΟΥ ΣΥΜΒΟΥΛΙΟΥ της 17ης Δεκεμβρίου 1998 για την αντικατάσταση του παραρτήματος του κανονισμού (ΕΚ) αριθ. 1255/96 για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά και γεωργικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι είναι προς το συμφέρον της Κοινότητας να αναστείλει, πλήρως ή μερικώς, τους αυτόνομους δασμούς του κοινού δασμολογίου για ορισμένα νέα προϊόντα τα οποία δεν περιλαμβάνονται στο παράρτημα του κανονισμού (ΕΚ) αριθ. 1255/96 (1) 7
ότι τα προϊόντα που αναφέρονται στον εν λόγω κανονισμό, για τα οποία η Κοινότητα δεν ενδιαφέρεται πλέον να διατηρήσει την αναστολή των αυτόνομων δασμών του κοινού δασμολογίου, και τα οποία απαλλάσσονται από δασμούς βάσει της συμφωνίας ΓΣΔΕ, ή των οποίων είναι ανάγκη να τροποποιηθεί η περιγραφή λόγω τεχνολογικών εξελίξεων, πρέπει να διαγραφούν από τον κατάλογο που παρατίθεται στο παράρτημά του 7
ότι, για λόγους σαφήνειας, θα πρέπει να θεωρηθούν ως νέα προϊόντα τα προϊόντα των οποίων είναι ανάγκη να τροποποιηθεί η περιγραφή τους 7
ότι, λόγω του μεγάλου αριθμού τροποποιήσεων με ισχύ από 1ης Ιανουαρίου 1999, ενδείκνυται, για λόγους σαφήνειας για τον χρήστη, να αντικατασταθεί πλήρως το παράρτημα του κανονισμού (ΕΚ) αριθ. 1255/96,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 1255/96 αντικαθίσταται από το παράρτημα του παρόντος κανονισμού. Οι αυτόνομοι δασμοί του κοινού δασμολογίου για τα προϊόντα αυτά αναστέλλονται με το συντελεστή που παρατίθεται για κάθε προϊόν.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1999.
Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1998.

Labels: 1
7
3
6
15